**На основу члана 373, а у вези са чланом 335. Закона о привредним друштвима (''Службени гласник РС'' бр. 36/11 , 99/11 , 5/15 , 44/18,95/18 , 91/19 и 109/21 ), и члана 95. став 4. тачка 1. Закона о тржишту капитала (‘’Службени гласник РС’’бр.129/21), генерални директор Предузећа за путеве ‘’Ваљево’’ а.д. Ваљево, ул. Милована Глишића бр. 94A, матични број 07188994, ПИБ 101898873, шифра делатности 4211, након усвојене Одлуке Одбора директора бр. 10/286 од 16.05.2024.године о сазивању редовне седнице Скупштине акционара упућује, акционарима и ревизору Друштва дана 17.05.2024.године**

 **ЈАВНИ ПОЗИВ**

 **за седницу редовне Скупштине акционара**

 **Предузећа за путеве ‘’Ваљево’’ а.д. Ваљево**

**Сазива се редовна седница Скупштина акционара Предузећа за путеве "Ваљево" а.д. Ваљево, која ће бити одржана дана 20.06.2024.године у Ваљеву у Ул. Милована Глишића бр. 94А, са почетком у 12 часова.**

**Пре одлучивања о тачкама дневног реда врши се:**

**-** **Избор председника Скупштине и утврђивање кворума**

**-** **Избор записничара и три члана комисије за гласање**

**Дневни ред:**

1. **Доношење одлуке о усвајању редовног финасијског извештаја Друштва за 2023. годину**
2. **Доношење одлуке о усвајању извештаја овлашћеног ревизора о финансијском извештају Друштва за 2023. годину**
3. **Доношење одлуке о усвајању плана пословања за 2024. годину (финасијски план)**
4. **Доношење одлуке о расподели добити**
5. **Доношење одлуке о усвајању Извештаја Одбора директора**
6. **Доношење одлуке о избору овлашћеног ревизора за пословну 2024. годину и накнади за његов рад**
7. **Доношење одлуке о разрешењу Светлане Ћосић дужности осталог заступника**
8. **Доношење одлуке о разрешењу Стојанке Марковић дужности осталог заступника**

**Као дан утврђивања акционара утврђује се 10. 06. 2024.године.**

**Као дан утврђивања дивиденде утврђује се 10. 06. 2024.године.**

**На дан објаве позива Друштво поседује 201.904 обичних акција , од којих 197.390 са правом гласа, тако да свака акција даје право на један глас (сопствене акције Друштва -4514 акција не узимају се у обзир приликом израчунавања броја присутних , односно представљених акционара ради утврђивања кворума ).**

**Кворум за седницу скупштине чини обична већина од укупног броја гласова класе акција са правом гласа. Све одлуке о предложеном дневном реду доносе се обичном већином гласова присутних акционара, јавним гласањем.**

**Акционар има право на лично учешће у раду скупштине (што подразумева право одлучивања) ако поседује најмање 201 акција, односно који поседује најмање 0,1% од укупног броја обичних акција.**

**Акционари који не поседују потребан број акција за лично учешће на скупштини имају право да у раду скупштине учествују преко заједничког пуномоћника, или да гласају у одсуству (писаним путем) , уз оверу потписа на формулару за гласање ,у складу са законом којим се уређује овера потписа.Акционар који остварује право на лично учешће у скупштини може у писаној форми дати пуномоћје другом лицу да у његово име гласа . Пуномоћје се доставља у седишту Друштва најкасније три дана пре дана одржавања седнице скупштине, а може се у истом року дати и електронским путем , потписано квалификованим електронским потписом у складу са законом којим се уређује електронски потпис.**

**Пуномоћја морају бити читка , недвосмислена, на службеном језику Републике Србије, са именом и презименом , потпуном адресом , матичним бројем, и бројем личне карте лица коме се даје пуномоћје , а у пуномоћју морају бити наведена имена и презимена власника акција, са матичним бројем и адресом из Централног регистра хартија од вредности , потписана својеручним потписом власника акција са бројем личне карте.**

**Пуномоћја која издају правна лица, власници акција, морају да садрже име и презиме, са матичним бројем и потпуном адресом лица која се овлашћују за заступање , назив правног лица како је регистровано у складу са прописима о регистрацији, морају бити службено заведена , оверена печатом и потписом овлашћеног лица за заступање (директора).**

**Акционар има право да учествује у раду скупштине:**

**- право да гласа о питањима о којима гласа његова класа акција**

**- право на учешће у расправи и постављање питања поводом тачака дневног реда, која се достављају Друштву пре седнице у писаној форми, или на самој седници.**

**Један или више акционара који поседују најмање 5% акција са правом гласа могу одбору директора предложити образложене додатне тачке дневног реда на заказаној седници са предлогом за расправљање или са предлогом о доношењу одлуке уз достављање текста тих одлука или предложити другачије одлуке по постојећим тачкама дневног реда, под условом да тај предлог образложе и доставе текст тих одлука. . Предлози се дају писаним путем уз навођење података подносиоца захтева најкасније 10 дана пре дана одржавања скупштине. Ако одбор директора не прихвати предлог допуне дневног реда у року од три дана од дана пријема, подносилац има право да у наредном року од три дана захтева да надлежни суд у ванпарничном поступку наложи Друштву стављање предлога на дневни ред.**

**Друштво је у обавези да предлог за допуну дневног реда објави на интернет страници Друштва најкасније наредног радног дана од дана пријема предлога.**

**Материјали за седницу ванредне скупштине акционари могу преузети лично или преко пуномоћника у седишту Друштва , у пословним просторијама у редовно радно време.**

**Овај позив за седницу објављује се на интернет страници Друштва, интернет страници регистра привредних субјеката, интернет страници регулисаног тржишта, односно мултилатералне трговачке платфотме где су укључене његове акције и интернет страници Централног регистра.**

**Објава траје до дана одржавања седнице.**

**Овај позив истовремено представља и Обавештење у вези са одржавањем редовне Скупштине акционара у смислу члана 65. Закона о тржишту капитала.**

 **ГЕНЕРАЛНИ ДИРЕКТОР**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Александар Поповић**